*Még útban volt hazafelé, amikor szembejöttek vele a szolgái a hírrel, hogy a gyermeke él.* Jn. 4,51

A jó hír mindig kellemes. Az apa elé jönnek a szolgák a jó hírrel. Valószínű, észrevették az apa nagy aggódását a gyermek miatt, talán ők maguk is érintve voltak. Ebből következik, szerették volna elérni, hogy az apa ne aggódjon tovább.

A hír annyira jó volt, hogy nem lehetett vele várni a hazaérkezésig. Olyan jó hír, amit újságolni kell mindenfelé. Mert az induláskor, talán útközben is elmondták a hírvivők ezt a csodás változást: a fiú él!

Van egy másik Fiú is, aki él. Mindenkiért megkóstolta ugyan a halált, de feltámadt és él.

Jézus él! A földön járva teljesen emberi testben lehetett találkozni Vele, azt a testet letette és most a miénktől eltérő dicsőséges testben él. Ezt az életet adja nekünk is. Jézus ma is él! Ezáltal az örök élet elérhető! Vadon Gyula